CELEX: 32006D0731
Language: hu
Date: 2006-10-27 00:00:00
Title: 2006/731/EK: A Bizottság határozata ( 2006. október 27. ) a 98/37/EK európai parlamenti és tanácsi irányelvvel összhangban a Daruk – önjáró daruk EN 13000:2004 szabvány jelzetének korlátozással ellátott közzétételéről (az értesítés a C(2006) 5059. számú dokumentummal történt)   (EGT vonatkozású szöveg)

28.10.2006   
            
            
               HU
            
            
               Az Európai Unió Hivatalos Lapja
            
            
               L 299/26
            
         
      A BIZOTTSÁG HATÁROZATA
   
   (2006. október 27.)
   a 98/37/EK európai parlamenti és tanácsi irányelvvel összhangban a „Daruk – önjáró daruk” EN 13000:2004 szabvány jelzetének korlátozással ellátott közzétételéről
   (az értesítés a C(2006) 5059. számú dokumentummal történt)
   (EGT vonatkozású szöveg)
   (2006/731/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a tagállamok gépekre vonatkozó jogszabályainak közelítéséről szóló, 1998. június 22-i 98/37/EK európai parlamenti és tanácsi irányelvre (1) és különösen annak 6. cikke (1) bekezdésére,
   tekintettel a műszaki szabványok és szabályok terén történő információszolgáltatási eljárás megállapításáról szóló, 1998. június 22-i 98/34/EK európai parlamenti és tanácsi irányelv (2) 5. cikke által létrehozott állandó bizottság véleményére,
   mivel:
   
               (1)
            
            
               Amennyiben valamely, az Európai Unió Hivatalos Lapjában közzétett jelzettel rendelkező harmonizált szabványt átültető nemzeti szabvány megfelel egy vagy több, a 98/37/EK irányelv I. mellékletében meghatározott alapvető egészségvédelmi és biztonsági követelménynek, az ilyen szabvány szerint készült gépeknél vélelmezni kell, hogy azok a vonatkozó alapvető követelményeknek megfelelnek.
            
         
               (2)
            
            
               A 98/37/EK irányelv 6. cikkének (1) bekezdése értelmében Németország hivatalos kifogást emelt az Európai Szabványügyi Bizottság (CEN) által 2004. április 22-én elfogadott EN 13000:2004 szabvány ellen, amelynek jelzetét még nem tették közzé az Európai Unió Hivatalos Lapjában.
            
         
               (3)
            
            
               Az EN 13000:2004 szabvány vizsgálatát követően a Bizottság megállapította, hogy a szabvány számos, a 98/37/EK irányelv I. mellékletében meghatározott alapvető egészségvédelmi és biztonsági követelménynek, nevezetesen az 1.1.2. c) (a biztonság beépítésének alapelvei), az 1.2.5. (üzemmódválasztó kapcsoló), az 1.3.1. (stabilitás), a 4.1.2.1. (stabilitás hiánya miatti veszélyek), a 4.1.2.3. (mechanikai szilárdság) követelményekkel kapcsolatos 4.2.1.4. (terhelés-ellenőrzés) követelménynek nem felel meg. Különösen a szabványnak az önjáró daruk tervezésére és építésére vonatkozó követelményekkel kapcsolatos 4.2.6.3.1., 4.2.6.3.2. és 4.2.6.3.3. pontja nem biztosítja a termék elvárható használatára során a biztonságosság megfelelő szintjét. A szabvány ráadásul nem tartalmaz a teljesítménykorlátozó áthidaló elemeinek rendeltetésellenes felhasználásának megelőzésére irányuló megfelelő védőintézkedéseket.
            
         
               (4)
            
            
               A biztonság és a jogbiztonság érdekében a szabvány jelzetének az Európai Unió Hivatalos Lapjában való közzétételéhez ezért megfelelő figyelmeztetést kell fűzni.
            
         
               (5)
            
            
               A tagállamoknak azonos figyelmeztetést kell fűzniük az EN 13000:2004 szabványt átültető nemzeti szabványaikhoz,
            
         ELFOGADTA EZT A HATÁROZATOT:
   1. cikk
   A „Daruk – önjáró daruk” EN 13000:2004 szabvány jelzetének az Európai Unió Hivatalos Lapjában való közzététele a mellékletben van meghatározva.
   2. cikk
   Amennyiben a tagállamok a 98/37/EK irányelv 5. cikkének (2) bekezdése szerint az EN 13000:2004 harmonizált szabványt átültető nemzeti szabványok jelzetét közzéteszik, e közzétételhez olyan figyelmeztetést fűznek, amely azonos az e határozat mellékletében meghatározottakkal.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2006. október 27-én.
      
         
            a Bizottság részéről
         
         Günter VERHEUGEN
         
         
            alelnök
         
      
   
   
      (1)  HL L 207., 1998.7.23., 1. o. A legutóbb a 98/79/EK irányelvvel (HL L 331., 1998.12.7., 1. o.) módosított irányelv.
   
      (2)  HL L 204., 1998.7.21., 37. o. A legutóbb a 2003-as csatlakozási okmánnyal módosított irányelv.
   
      MELLÉKLET
      
         „(Az irányelv hatálya alá tartozó harmonizált európai szabványok címének és jelzetének közzététele)
         
                     ESzSz (1)
                     
                  
                  
                     A harmonizált szabvány jelzete és címe
                     (és a referenciadokumentum)
                  
                  
                     Első közzététel a HL-ben
                  
                  
                     A helyettesített szabvány jelzete
                  
                  
                     A helyettesített szabvány megfelelőségére vonatkozó vélelem megszűnésének időpontja
                     1. megjegyzés
                  
               
                     CEN
                  
                  
                     EN 13000:2004
                     Daruk – önjáró daruk
                  
                  
                     Ez az első közzététel
                  
                  
                     —
                  
                  
                      
                  
               
                     Figyelmeztetés: Ez a közzététel nem vonatkozik a szabvány 4.2.6.3.1., 4.2.6.3.2. és 4.2.6.3.3. pontjára, amelyek alkalmazása nem tesz eleget a 98/37/EK irányelv I. mellékletének 4.2.1.4. pontjában meghatározott alapvető egészségvédelmi és biztonsági követelménynek, valamint a melléklet ezzel kapcsolatos 1.1.2. c), 1.2.5., 1.3.1., 4.1.2.1. és 4.1.2.3. pontjában meghatározott követelményeinek való megfelelés vélelmének.
                  
               
                     1. megjegyzés
                  
                  
                     A megfelelőségre vonatkozó vélelem megszűnésének időpontja általában megegyezik az európai szabványügyi szervezet által meghatározott visszavonási időponttal, azonban felhívjuk e szabványok használóinak figyelmét arra, hogy bizonyos kivételes esetekben ez másképpen is lehet.
                  
               
                     2.1. megjegyzés
                  
                  
                     Az új (vagy módosított szabvány) alkalmazási köre megegyezik a helyettesített szabványéval. A meghatározott időponttól a helyettesített szabvány nem biztosítja az irányelv lényeges követelményeinek való megfelelőségre vonatkozó vélelmet.
                  
               
                     3. megjegyzés
                  
                  
                     Módosítások esetén a hivatkozott szabvány a következőket tartalmazza: EN CCCCC:YYYY, a szabvány korábbi módosításai, amennyiben vannak és az új, idézett módosítás. A helyettesített szabvány (3. oszlop) ennek értelmében az EN CCCCC:YYYY-ból, valamint annak korábbi módosításaiból áll, amennyiben vannak, de az új, idézett módosítás nélkül. A meghatározott időponttól a helyettesített szabvány nem biztosítja az irányelv lényeges követelményeinek való megfelelőségre vonatkozó vélelmet.
                  
               
                     4. megjegyzés
                  
                  
                     A megfelelőség vélelmezése egy termék vonatkozásában akkor valósul meg, ha a termék megfelel az 1. részben és a vonatkozó 2. részben meghatározott követelményeknek, amennyiben a 2. rész is szerepel a HL-ben közzétett 98/37/EK irányelvben.
                  
               Megjegyzések:
         
                     —
                  
                  
                     A szabványokhoz való hozzáféréssel kapcsolatos minden információ az európai szabványügyi szervezetektől vagy a nemzeti szabványügyi testületektől szerezhető be, amelyek jegyzékét a 98/48/EK irányelvvel (2) módosított 98/34/EK európai parlamenti és tanácsi irányelv (3) melléklete tartalmazza.
                  
               
                     —
                  
                  
                     A jelzeteknek az Európai Unió Hivatalos Lapjában való közzététele nem jelenti azt, hogy a szabványok a Közösség minden nyelvén rendelkezésre állnak.
                  
               
                     —
                  
                  
                     Ez a lista minden, korábban az Európai Unió Hivatalos Lapjában közzétett lista helyébe lép. A Bizottság gondoskodik e lista frissítéséről.
                  
               A harmonizált szabványokról további információk találhatók a következő honlapon: http://europa.eu.int/comm/enterprise/newapproach/standardization/harmstds/
      
      
         (1)  ESzSz Európai Szabványügyi Szervezet:
      
                  —
               
               
                  CEN: rue de Stassart 36, B-1050 Brüsszel, tel.: (32-2) 550 08 11; fax: (32-2) 550 08 19 (http://www.cenorm.be);
               
            
                  —
               
               
                  CENELEC: rue de Stassart 35, B-1050 Brüsszel, tel.: (32-2) 519 68 71; fax: (32-2) 519 69 19 (http://www.cenelec.org);
               
            
                  —
               
               
                  ETSI: 650, route des Lucioles, F-06921 Sophia Antipolis, tel.: (33) 492 94 42 00; fax: (33) 493 65 47 16 (http://www.etsi.org).
               
            
         (2)  HL L 217., 1998.8.5., 18. o.
      
         (3)  HL L 204., 1998.7.21., 37. o.”